
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΓΓΕΛΙΚΗΣ Γ. 
ΣΚΟΥΡΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 60638/3.12.1992 πράξη του Συμβολαιο¬ 
γράφου Αθηνών Τριανταφύλλου Γ. Παπαδόπουλου, με την 
οποία ο Γεώργιος Κων. Σκούρας και η Αγγελική συζ. Γε¬ 
ωργίου Σκούρα σύστησαν κοινωφελές ίδρυμα με την επω¬ 
νυμία «ΙΔΡΥΜΑ ΓΕΩΡΓΙΟΥ ΚΑΙ ΑΓΓΕΛΙΚΗΣ Γ. ΣΚΟΥΡΑ» 
και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου και του 
Αστικού Κώδικα και γ) 108 και 110 του Αστικού Κώδικα. 

3. Την από 2.3.1993 γνωμοδότηση του Συμβουλίου 
Εθνικών Κηλροδοτη μάτων. 

4. Την αριθ. Υ. 1847/1078399/1182/0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών με την οποίαν ανατέθηκαν αρμοδιότητες 
στους Υφυπουργούς Οικονομικών (ΦΕΚ Β' 525). 


5. Την αριθ. Υ. 1938/9.12.1992 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, με την οποία ανατέθηκαν αρμο¬ 
διότητες στους Υφυπουργούς, Υγείας, Πρόνοιας και Κοι¬ 
νωνικών Ασφαλίσεων. 

Με πρόταση του Υπουργού Εθνικής Παιδείας καιθρη- 
σκευμάτων και των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΓΓΕΛΙΚΗΣ Γ. 
ΣΚΟΥΡΑ», η οποία έγινε, από τους Γεώργιο Κων. Σκούρα 
και Αγγελική συζ. Γεωρ. Σκούρα με την αριθ. 60638/ 
3.12.1992 πράξη του Συμβολαιογράφου Αθηνών Τριαντά- 
φυλλου Γεωρ. Παπαδόπουλου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Υγείας Πρόνοιας και Κοινωνικών Ασφαλίσεων και διέ- 
πεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ ΚΑΙ ΑΓΓΕΛΙΚΗΣ Γ. 

ΣΚΟΥΡΑ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ 
ΓΕΩΡΓΙΟΥ ΚΑΙ ΑΓΓΕΛΙΚΗΣ Γ. ΣΚΟΥΡΑ», που συστήθηκε 
από τους Γ εώργιο Κων. Σκούρα και Αγγελική συζ. Γ εωρ. 
Σκούρα με την αριθ. 60638/3.12.1992 πράξη του Συμβο¬ 
λαιογράφου Αθηνών Τριαντάφυλλου Γεωρ. Παπαδόπου¬ 
λου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πράξης, 
του παρόντος οργανισμού, του Α.Ν. 2039/39, όπως κάθε 
φορά ισχύει ο νόμος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα (Σταδίου 57). 

3. Η σφραγίδα του ιδρύματος είναι στρογγυλή και ανα- 

γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοποί 

Σκοποί οτυ ιδρύματος είναι: 

1) Η χορήγηση οικονοικής βοήθειας σε νέα ανδρόγυνα 
που ο ένας εκ των δύο συζύγων, τουλάχιστον, κατάγεται 
από τις επαρχίες Καλαβρύτων και Αιγιαλείας οτυ Νομού 
Αχαΐας, ανεξαρτήτως διαμονής, τα οποία έχουν αποφασί¬ 
σει να εγκατασταθούν μονίμως σε οποιοδήποτε χωριό των 
επαρχιών αυτών για να ασχοληθούν με αγροτικές ή κτηνο- 
τροφικές εργασίες που συντελούν στην ανάπτυξη της 
υπαίθρου. Σε περίπτωση που το ανδρόγυνο δεν εγκατα¬ 
σταθεί εντός ενός έτους από τη λήψη του βοηθήματος 
στις ανωτέρω επαρχίες, τούτο υποχρεούται στην επι¬ 
στροφή του ποσού που έλαβε εντόκως. 

2) Η χορήγηση οικονομικής βοήθειας σε οικογένειες 
αγροτών των επαρχιών Καλαβρύτων και Αιγιαλείας με τρία 
(3) τέκνα και άνω, που έχουν ανάγκη βοήθειας. 

Η υπόδειξη των νέων ανδρογύνων και των αγροτικών οι¬ 
κογενειών θα γίνεται προς το Διοικητικό Συμβούλιο του 
ιδρύματος από τη Μητρόπολη της επαρχίας Καλαβρύτων 
και Αιγιαλείας, ή από οποιονδήποτε άλλο φορέα ή μέσο 
(δημοσίευση δια του τύπου). 

3) Η χορήγηση υποτροφιών σε μαθητές που κατάγονται 
από τις επαρχίες Καλαβρύτων και Αιγιαλείας και έχουν 
αποφοιτήσει από τα Λύκεια των αντέρω επαρχιών με 
«Άριστα» ή «Λίαν Καλώς», των οποίων οι γονείς δεν έχουν 
τα οικονομικά μέσα για τη συνέχιση των σπουδών τους. Σε 
περίπτωση μη υπάρξεως υποψηφίων από τα ανωτέρω Λύ¬ 
κεια θα Χορηγούνται υποτροφίες σε μαθητές άλλων Λυ¬ 
κείων των οποίων η καταγωγή είναι από τις επαρχίες Κα¬ 
λαβρύτων και Αιγιαλείας. 

4. Η χορήγηση υποτροφιών σε αριστεύοντας φοιτητές 
του Πανεπιστημίου Πατρών των οποίων οι γονείς βρίσκο¬ 
νται σε οικονομική αδυναμία για τη συνέχιση των σπουδών 
τους στην Ελλάδα και στο Εξωτερικό με την προϋπόθεση 
ότι θα είναι άριστοι καθόλη τη διάρκεια των σπουδών τους, 
άλλως η υποτροφία θα διακόπτεται. 

5. Η χορήγηση βραβείων σε διακριθέντες φοιτητές ή 
ερευνητές του Πανεπιστημίου Πατρών που θα υποδεικνύ¬ 
ονται πρός το Διοικητικό Συμβούλιο του ιδρύματος από τη 
Σύγκλητο του Πανεπιστημίου Πατρών ή με κάθε άλλο 
μέσο. Το ποσό του βραβείου θα αποφασίζει το Διοικητικό 
Συμβούλιο του ιδρύματος αφού λαμβάνει κάθε φορά 
υπόψη του τα έσοδα του ιδρύματος και τις οικονομικές 
συνθήκες, θα πρέπει όμως να είναι σημαντικό, σαν επι¬ 
βράβευση του υποψηφίου για την προσφορά του στην κοι¬ 
νωνία. 

6. Η πραγματοποίηση κάθε άλλης ενέργειας ή πρωτο¬ 
βουλίας που έχει σχέση με τους ανωτέρω σκοπούς του 
ιδρύματος. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

Α) Η ψιλή κυριότητα και το ήμισυ εξ αδιαιρέτου της επι¬ 
καρπίας μιας πολυόροφης οικοδομής (πολυκατοικίας) 
που βρίσκεται στην Αθήνα και επί της οδού Δαφνομήλη 48 
και αποτελείται από: 


α) Υπόγειο το οποίο περιλαμβάνει τρεις αποθήκες, επι¬ 
φάνειας 51, 51,30 και 32,70 τ.μ. αντίστοιχα. 

β) Ισόγειο το οποίο περιλαμβάνει χώρο σταθμεύσεως 
αυτοκινήτων και ένα κατάστημα επιφάνειας 159 και 13,50 
τ.μ. αντίστοιχα. 

γ) Α'. όροφο ο οποίος περιλαμβάνει χώρο συνολικής 
επιφάνειας 139,50 τ.μ. 

δ) Β'. όροφο ο οποίος περιλαμβάνει χώρο συνολικής 
επιφάνειας 161 τ.μ. 

ε) Γ'. όροφο ο οποίος περιλαμβάνει χώρο συνολικής επι¬ 
φάνειας 162 τ.μ. 

στ) Δ'. όροφο ο οποίος περιλαμβάνει χώρο συνολικής 
επιφάνειας 140 τ.μ. 

ζ) Ε'. όροφο ο οποίος περιλαμβάνει χώρο συνολικής επι¬ 
φάνειας 116 τ.μ. και ένα δώμα επιφάνειας 16,80 τ.μ. 

Το υπόλοιπο ήμισυ της επικαρμπίας του ανωτέρω ακινή¬ 
του, παρακρατείται ισοβίως από τους ιδρυτές και θα πε- 
ριέλθει μετά το θάνατο αυτού στο Ίδρυμα. 

Β) Η ψιλή κυριότητα ενός διαμερίσματος στον Γ' όροφο 
πολυκατοικίας που βρίσκεται στην Αθήνα και επί της οδού 
Ευελπίδων αριθ. 13 ολικής επιφάνειας, μετά των βερα¬ 
ντών, αποθηκών κ.λπ. 159,59 τ.μ. 

Η επικαρπία του ανωτέρω ακινήτου παρακρατείται ισο- 
βίως από τους ιδρυτές, και θα περιέλθει μετά το θάνατο 
αυτών στον υιό τους Κάρολο - Αναστάσιο Γεωρ. Σκούρα 
και μετά το θάνατο αυτού στο ίδρυμα. 

Γ) Το σύνολο των ανωνύμων μετοχών της υπό εκκαθά¬ 
ριση και στην Αθήνα εδρευούσης Εταιρείας με την επωνυ¬ 
μία Εκδοτική Εταιρείας «Η ΚΥΡΗΝΕΙΑ Α.Ε.», που αποτε- 
λείται από πεντακοσίους (500) τίτλους νέων μετοχών, 
αξίας δέκα χιλιάδων (10.000) δραχμών εκάστης και τετρα- 
κοσίων δέκα έξι (416) τίτλων νέων μετοχών αξίας δέκα πέ¬ 
ντε χιλιάδων (15.000) εκάστης και συνολικά εννιακοσίων 
δέκα έξι (916) τίτλων αξίας ένδεκα εκατομμυρίων διακο- 
σίων σαράντα χιλιάδων (11.240.000) δρχ. ανηκόντων 
στους ιδρυτές κατά ποσοστό 70% στον Γεώργιο Σκούρα 
και κατά 30% στην Αγγελική Σκούρα. 

2. Πόροι του Ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Τα τυχόν μερίσματα και οι απολήψεις των μετοχών 
της «Α.Ε. ΚΥΡΗΝΕΙΑ» καθώς και το προϊόν της εκκαθάρι¬ 
σης αυτής. 

δ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. Το Ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α. Γεώργιο Κ. Σκούρα, ιδρυτή, ως ισόβιο Πρόεδρο, 
β. Κάρολο Αναστάσιο Γ. Σκούρα, ως Αντιπρόεδρο και 
ισόβιο Πρόεδρο μετά το θάνατο του ιδρυτή, 
γ. Νικόλαο Χρ. Σαββόπουλο, ως Γραμματέα, 
δ. Τριαντάφυλλο Γ. Παπαδόπουλο, ως Ταμία, 
ε. Αγγελική Γ. Σκούρα. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία με εξαίρεση το 

πρώτο Διοικητικό Συμβούλιο η συγκρότηση του οποίου 
έγινε με τη συστατική πράξη. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, γι αοποιοδή- 
ποτε νόμιμο λόγο κάποιου από τα μέλη του Διοικητικού 
Συμβουλίου, η κενή θέση συμπληρώνεται από πρόσωπο 
που έχει γνώσεις ή εμπειρία σχετικά με τους σκοπούς του 
ιδρύματος, με απόφαση των υπολοίπων μελών, έπειτα 
από ψηφοφορία, σύμφωνα με τις διατάξεις της συστατι¬ 
κής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα όοτε το ζητήσει ο Πρόεδρος ή τρία 
τουλάχιστον από τα μέλη του με γραπτή αίτηση τους προς 
τον Πρόεδρο, που περιέχει τα προς συζήτηση θέματα και 
κοινοποιείται στα μέλη πέντε (5) τουλάχιστον μέρες πριν 
από τη συνεδρίαση. 

5. Καθένα από τα μέλη του Διοικητικού Συμβουλίου 
μπορεί να διορίζει με απλή κάθε φορά εξουσιοδότηση, 
πληρεξούσιό του, άλλο μέλος του Διοικητικού Συμβουλίου 
για να το εκπροσωπεί στις δυνεδριάσεις αυτού. 

Κάθε μέλος του Διοικητικού Συμβουλίου όμως μπορεί 
να εκπροσωπεί μόνο ένα άλλο μέλος αυτού. 

6. Το Διοικητικό Συμβούλιο βρίσκεται σε απαρτία όταν 
παρίστανται αυτοπροσώπως τρία τουλάχιστον μέλη. 

Μεταξύ των παρόντων πρέπει υποχρεωτικά να είναι ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά απόλυτη πλειοψηφία των παρόντων μελών τα 
οποία δεν δύνανται να είναι λιγότερα από τρία και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει συστηματικά ή αδικαιολόγητα από 
τρεις συνεχείς συνεδριάσεις και πλέον, εκπίπτει από την 
ιδιότητά του και η κενή θέση αυτού συμπληρώνεται κατά 
τα οριζόμενα στην παρ. 3 του παρόντος άρθρου του Οργα¬ 
νισμού. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει γι ακάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. . 


2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από τον νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει, όταν συντρέχουν ειδικοί προς τούτο λό¬ 
γοι, να αναθέτει σε μέλος αυτού, έναντι αμοιβής, την διεκ¬ 
περαίωση ορισμένων υποθέσεων, εκτός του κύκλου των 
καθηκόντων του Διοικητικού Συμβουλίου. 

Η αμοιβή αυτή θα πρέπει να είναι σύμφωνος με τις συλ¬ 
λογικές συμβάσεις εργασίας και της εργατικής νομοθε¬ 
σίας. 

δ) Αποφασίζει, πριν από την κατάρτιση του προϋπολογι¬ 
σμού, για την κατανομή των πόρων του ιδρύματος μεταξύ 
των σκοπών του άρθρου 2 του οργανισμού, ανάλογα με τις 
υπάρχουσες ανάγκες και τα έσοδα του ιδρύματος. 

Μετά την συνένωση της επικαρπίας με την ψιλή κυριό¬ 
τητα εφ’ όλων των ακινήτωγη κατανομή των πόρων θα γί¬ 
νεται ως εξής: 

Το 80% των εισοδημάτων θα διατίθεται για την εκπλή¬ 
ρωση των σκοπών του άρθρου 2 του οργανισμού και το 
20% για την κάλυψη των εξόδων λειτουργίας του ιδρύμα¬ 
τος (τακτικών - εκτάκτων - κίνησης κεφαλαίων). 

Σε περίπτωση που το ποσοστό του 20% υπερκαλύπτει 
τα έξοδα, το υπόλοιπο θα παραμένει ως πάγιο αποθεμα- 
τικό για την κάλυψη μελλοντικών εξόδων, ενώ σε περί¬ 
πτωση που δεν επαρκεί η διαφορά θα καλύπτεται από το 
ποσοστό που προορίζεται για την εκτέλεση των σκοπών. 

Η κατανομή του 80% και 20% θα ανατρέπεται σε εξαι¬ 
ρετικές περιπτώσεις εφ' όσον οι δαπάνες κρίνονται απο¬ 
λύτως αναγκαίες για τη λειτουργία του ιδρύματος. 

ε) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υποηρεσιών του ιδρύματος. 

στ) Αποφασίζει για την αποδοχή ή αποποίηση κηρονο- 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ζ) Παρέχει σε ένα ή περισσότερα μέλη του ειδική και συ¬ 
γκεκριμένη εξουσιοδότηση για εκπροσώπηση του ιδρύμα¬ 
τος έναντι οποιουδήποτε τρίτου κατά τους όρους της 
εντολής. 

Αρθρο 6 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις αρχές,.κα¬ 
θώς και στις σχέσεις του με κάθε τρίτο αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλέί το, Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήψη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου προ πέντε (5) τουλάχισοτν 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θά συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν σύζητείται, εκτός αν πρόκειται για επείγουσα 
υπόθεση και συμφωνήσει γι’ αυτά η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισήγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί τη Γνεική Διεύθυνση, εποπτεία και έλεγχο στο 
προσωπικό του ιδρύματος, εκτελεί τις αποφάσεις του 
Διοικητικού Συμβουλίου και ενεργεί σύμφωνα με τις ειδι¬ 
κές εξουσιοδοτήσεις και εντολές αυτού και φροντίζει για 
τον συντονισμό των διαφόρων αρμοδιοτήτων του ιδρύμα¬ 
τος. 

2. Τον Πρόεδρο, όταν απουσιάζει ή κωλύεται αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύικητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. ο, 

3. Το Γραμματέα, όταν απουσιάζει ή κωλύεται, συμπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 


γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

στ) Τον ταμία όταν απουσιάζει ή κωλύεται αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων. 

1. Το Διοικητικό Συμβούλιο του ιδρύματος ανέρχεται 
εντός των μηνών Απριλίου και Μαΐου εκάστου έτους, και 
αφού σταθμίσει τα οικονομικά του ιδρύματος αποφασίζει 
για τον αριθμό των νέων υποτρόφων, πέραν εκείων που 
ήδη τυγχάνουν υπότροφοι. Τον αριθμό των νέων υποτρό¬ 
φων, γνωστοποιεί με ανακοίνωσή του που θα αναρτάται 
στην Ιερά Μητρόπολη Καλαβρύτων και στο Πανεπιστήμιο 
Πατρών εντός του μηνός Ιουνίου και Ιουλίου, τηρουμένης 
και της διαδικασίας που ορίζεται στον Α.Ν. 2039/39 και 
στο από 18/23.8.1941 Κ. Δ/γμα. 

2. Δικαίωμα υποτροφίας έχουν: 

α) Μαθητές που κατάγονται από τις επαρχίες Καλαβρύ¬ 
των και Αιγιαλείας και έχουν αποφοιτήσει με «Άριστα» ή 
«Λίαν Καλώς», από τα Λύκεια των ανωτέρω επαρχιών, των 
οποίων οι γονείς δεν έχουν τα οικονομικά μέσα για την συ¬ 
νέχιση των σπουδών τους σε Ανώτερα και Ανώτατα Εκπαι¬ 
δευτικά Ιδρύματα. 

Σε περίπτωση μη υπάρξεως μαθητών από τα ανωτέρω 
Λύκεια θα χορηγούνται υποτροφίες σε μαθητές άλλων Λυ¬ 
κείων, η καταγωγή των οποίων είναι από τις επαρχίες Κα¬ 
λαβρύτων και Αιγιαλείας. 

β) Αριστεύοντας σπουδαστές του Πανεπιστημίου Πα¬ 
τρών, για τη συνέχιση των σπουδών τους στην Ελλάδα και 
το εξωτερικό, εφ’ όσον οι γονείς των δεν έχουν τα οικονο¬ 
μικά μέσα, με την προϋπόθεση να είναι άριστοι καθ’ όλη τη 
διάρκεια των σπουδών τους, άλλως η υποτροφία θα διακό¬ 
πτεται. 

3. Η επιλογή και ανακήρυξη των υποτρόφων γίνεται χω¬ 
ρίς διαγωνισμό και σε περίπτωση ισοψηφίας, ή συνδρομής 
των αυτών προϋποθέσεων στα πρόσωπα των υποψηφίων, 
θα διενεργείται κλήρωση παρουσία των ενδιαφερομένων 
ή των νομίμων πληρεξουσίων των, τηρουμένων κατά τα 
λοιπά των διατάξεων της συστατικής πράξης, του οργανι¬ 
σμού, του Α.Ν. 2039/39 και του από 18/23.8.41 Καν. Δ/ 
τος. 

' 4. Τα ποσά των υποτροφιών καθορίζονται με απόφαση 
του Διοικητικού Συμβουλίου, ανάλογα με το ύψος των 
εσόδων του ιδρύματος και τον αριθμό των υποτρόφων, 
πάντοτε όμως μέσα στα όρια που ορίζονται από τις διατά¬ 
ξεις της συστατικής πράξης και του νόμου. 

Οι υποτροφίες καταβάλλονται στους δικαιούχους τη¬ 
ρουμένων των διατάξεων του από 18/23.8.41 Καν. Δ/τος 
και διακόπτονται όταν συντρέξουν οι προϋποθέσεις που 
ορίζονται από το άρθρο 29 του ανωτέρω Καν. Δ/τος, οι 
οποίες διαπιστώνονται με πράξη του Διοικητικού Συμβου¬ 
λίου που έχει υποχρέωση να παρακολουθεί την όλη πο¬ 
ρεία της μελέτης των υποτρόφων. 

Άρθρο 10 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 11 
Βιβλία και στοιχεία. 

1. Το ίδρυμα τηρεί υποχρεωτικά τά ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλία λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης βραβείων στο οποίο κα¬ 
ταχωρίζονται τα ονόματα των βραβευθέντων, το είδος της 
μελέτης που εκπονούν, το ποσό του βραβείου και τα λοιπά 
στοιχεία που ορίζονται από τις διατάξεις του άρθρου 34 
του από 18.8.41 Καν. Δ/τος. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού, που αποφασίζει κατά πλειο- 
ψηφία του συνόλου των μελών του. 

/Ο 

Άρθρο 13 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή¬ 


ποτε λόγο, η περιουσία του θα περιέλθει, σαν κεφάλαιο 
αυτοτελούς διαχείρισης, σε συνεστημένο Κοινωφελές 
Ίδρυμα που θα ορίσει το Διοικητικό Συμβούλιο, για την 
εκτέλεση του ίδιου, ή παρεμφερούς σκοπού. 

Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 28 Απριλίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

ΠΕΤΡΟΣ ΔΟΥΚΑΣ ΦΑΝ Η ΠΑΛΛΗ - ΠΕΤΡΑΔΙΑ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΤΩΝ 

ΓΕΩΡΓΙΟΣ ΣΟΥΦΛΙΑΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 7827/ΔΔ2240 (2) 

Τροποποίηση της 4099/ΔΔ1151/15.2.93 απόφασης με 
θέμα «Κατάργηση κενών οργανικών θέσεων της Κε¬ 
ντρικής Υπηρεσίας της Γενικής Γραμματείας Στατιστι¬ 
κής Υπηρεσίας της Ελλάδος». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργάνώσεως της ΕΣΥΕ» του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 «Οργανισμός ΓΓ.ΕΣΥΕ». 

β. Του άρθρου 21 παρ. 1 του Ν. 2085/92 «Ρύθμιση θε¬ 
μάτων οργάνωσης λειτουργίας και προσωπικού της Δημό¬ 
σιας Διοίκησης και άλλες διατάξεις». 

2. Την πράξη του Υπουργικού Συμβουλίου αριθ. 166/ 
22.12.92 με την οποία διατηρήθηκαν και ανακατανεμήθη¬ 
καν 31 κενές θέσεις στην Κεντρική Υπηρεσία της ΓΓ.Ε¬ 
ΣΥΕ. 

3. Την αριθ. 2930/ΔΔ 831/5.2.93 απόφαση με την 
οποία οι παραπάνω κατανεμηθείσες στη ΓΓ.ΕΣΥΕΕ θέ¬ 
σεις προσδιορίστηκαν κατά κατηγορία και κλάδο, όπως 
τροποποιήθηκε με την απόφαση αριθμ. 7626/ΔΔ2239/ 
31.3.1993. 

4. Το σύνολο των υπαρχουσών κατά την 20.1.93 κενών 
οργανικών θέσεων στην Κεντρική Υπηρεσία της ΓΓ.Ε¬ 
ΣΥΕ. 

5. Την απόφαση αριθ. Υ1935/3.12.93 με θέμα «Καθο¬ 
ρισμός αρμοδιοτήτων των Υφυπουργών Εθνικής Οικονο¬ 
μίας». 

6. Την απόφασή μας 4099/ΔΔ1151/15.2.93 με θέμα 
«Κατάργηση κενών οργανικών θέσεων της Κεντρικής 
Υπηρεσίας της Γ ενικής Γ ραμματείας Εθνικής Στατιστικής 
Υπηρεσίας της Ελλάδος», αποφασίζουμε: 

1. Τ ροποποιούμε την 4099/ΔΔ1151/15.2.93 απόφασή 
μας και διαπιστώνουμε ότι καταργήθηκαν 592 κενές ορ¬ 
γανικές θέσεις μονίμου προσωπικού και μία (1) οργανική 
θέση με σχέση εργασίας Ι.Δ. αορίστου χρόνου της Κεντρι¬ 
κής Υπηρεσίας της ΓΓ.ΕΣΥΕ, επειδή με την απόφασή μας 
7626/ΔΔ2239/31.3.93 τροποποιήθηκε η απόφαση κατα- 

νομής των 31 κενών οργανικών θέσεων που διατηρήθηκαν στην Κεντρική Υπηρεσία της ΓΓ.ΕΣΥΕ. 


ΜΟΝΙΜΟ ΠΡΟΣΩΠΙΚΟ 



ΑΡΙΘΜΟΣ 

ΘΕΣΕΩΝ 

ΚΕΝΤΡΙΚΗΣ ΥΠΗΡΕΣΙΑΣ 




καταργούμ. 

διατηρ. 

σύνολο θέσεων 


συμπληρωμέν. 

κενές 

κενές 

κενές 

Κ.Υ. 


(α) 

(β) 

(Υ) . 

(δ) 

(α+δ) 

ΤΕ ΔΙΟΙΚ. - ΛΟΓΙΣΤ. 

ΕΙΔ. ΣΤΑΤΙΣΤΙΚΩΝ 

17 

217 

217 

- 

17 

ΔΕ ΤΕΧΝΙΚΩΝ 

ΕΙΔ. ΜΗΧΑΝΟΤΕΧΝΙΤΩΝ 

2 

- 

- 

1 

2* 

ΣΥΝΟΛΟ 

736 

620 

592 

31 

655 


* Οι πέραν του αριθμού των οργανικών θέσεων (στήλη 
α+δ) υπηρετούντες κατέχουν προσωρινές θέσεις. . 

2. Κατά τα λοιπά ισχύει όπως έχει η απόφασή μας 
4099/ΔΔ 1151/93. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 1993 

ο ΥΦΥΠΟΥΡΓΟΣ 

Κ. ΔΟΥΣΗΣ 
-♦- 

Αριθ. 1059324/4560/0014/ΠΟΛ.: 1162 (3) 

Τροποποίηση της 1040590/3463/Α0014/ΠΟΛ. 1104/ 
18.3.93 απόφασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86, όπως ισχύει: 

α) Των περιπτώσεων α' έως και ε' της παραγράφου 1 

του άρθρου 32. 

β) Της παραγράφου 3 του άρθρου 58. 

2. Των άρθρων 9,10 περίπτωση β' και 11 της απόφασής 
μας αριθ. 1040590/3463/Α. 0014/ΠΟΛ.1104/18.3.93. 

3. Την αριθ. Υ. 1847/1078399/1182/0001/7.8.1992. 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β) «περί ανάθεσης αρμδοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

4. Την ανάγκη διευκόλυνσης των συναλλασσομένων 
λόγω του ότι ο χρόνος μέχρι 30.4.93 δεν είναι αρκετός για 
την εκτύπωση του «ειδικού Διπλότυπου Δελτίου Απαλλα¬ 
γής από Φ.Π.Α.» και την προσκόμισή του στον προμη¬ 
θευτή των προσώπων που δικαιούνται απαλλαγής από 
Φ.Π.Α. με τις διατάξεις των περιπτώσεων α' έως και ε' της 
παραγράφου 1 του άρθρου 22 του Ν. 1642/86. 

5. Ότι η απόφαση αυτή αφορά διαδικασία απαλλαγής 
σε ενδιάμεσο στάδιο των συναλλαγών και δεν έχει επιπτώ¬ 
σεις στον προϋπολογισμό του Κράτους, αποφασίζουμε: 


1. Αναστέλλουμε την εφαρμογή των διατάξεων της πε¬ 
ρίπτωσης β' του άρθρου 10 του αριθ. ΠΟΑ. 1104/18.3.93 
απόφασής μας μέχρι και 30 Ιουνίου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 701 (4) 

Παραχώρηση για προσωρινή χρήση δύο (2) γεωτρήσεων 
στο Δήμο Κατερίνης Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Το ΠΔ 332/7.9.83 (ΦΕΚ 119/Α/1983) περί μεταβί¬ 
βασης αρμοδιοτήτων του Υπουργού Γεωργίας και Προϊ¬ 
σταμένων Διανομαρχιακών Υπηρεσιών του Υπουργείου 
Γ εωργίας στους Νομάρχες και ειδικότερα το εδάφιο 12 
της παραγρ. κα' του άρθρου 1 αυτού» περί παραχώρησης 
δικαιώματος χρήσης δημοσίων υδάτων για μη γεωργικούς 
σκοπούς (ΝΔ 608/1948 άρθρ. 2, 6 παρ. 3, 7 (ΦΕΚ 97/Α/ 
48), ΝΔ 1042/49 άρθρ. 2 παρ. 1Γ (ΦΕΚ 181/Α/49) και Ν. 
1341 άρθρ. 11 παρ. 2 ΦΕΚ 38/Α/83). 

2. Το Ν. 1491 /84 άρθρ. 20 σχετικό με την ικανοποίηση 
αναγκών ύδρευσης και του οποίου οι διατάξεις συμπληρώ¬ 
νουν τις διατάξεις του Ν. 1341/83 άρθρ. 11 παρ. 2. 

3. Το Ν. 1739/87 (ΦΕΚ 201/Α/1987) περί διαχείρισης 
των υδατικών πόρων και ειδικότερα την παράγραφο 7 του 
άρθρου 9 του Κεφαλαίου ΣΤ' περί προτεραιότητας της 
ύδρευσης από κάθε άλλη χρήση νερού. 

4. Τα αριθ. 2927/12.11.92 και 3057/27.11.92 έγ¬ 
γραφα της ΔΕΥΑ Κατερίνης με τα οποία διατυπώνεται το 
αίτημα παραχώρησης άλλωνδϋο γεωτρήσεων της περιο¬ 
χής Ολύμπου στο Δήμο Κατερίνης για κάλυψη υδρευτικών 
αναγκών της πόλης Κατερίνης. 

5. Την αριθ. 3306/29.6.90 απόφαση του Νομάρχη Πιε¬ 
ρίας περί παραχώρησης για προσωρινή χρήση των δύο (2) 
γεωτρήσεων Δ5 και Δ6 της περιοχής Ολύμπου στο Δήμο 
Κατερίνης για υδρευτικούς σκοπούς. 

6. Το αριθ. 12/4.12.92 Πρακτικό του Νομαρχιακού Συμ¬ 
βουλίου Πειρϊας με το οποίο το αναφερθέν Συμβούλιο 
γνωμοδοτεί ομόφωνα υπέρ της παραχώρησης άλλων δύο 
(2) γεωτρήσεων της περιοχής Ολύμπου στο Δήμο Κατερί¬ 
νης για προσωρινή χρήση προς επίλυση υδρευτικών προ¬ 
βλημάτων της πόλης Κατερίνης. 

7. Σχετική κοινή εισήγηση της Δ/νσης Ε. Βελτιώσεων 
και της Δ/νσης Τεχνικών Υπηρεσιών του Ν. Πιερίας, απο¬ 
φασίζουμε: 

1. Παραχωρούμε για προσωρινή χρήση στο Δήμο Κατε¬ 
ρίνης τις δύο (2) γεωτρήσεις της περιοχής Ολύμπου Πει- 
ρίας με αριθμούς Δ1 και Δ2 όπως φαίνονται στο συνημ¬ 
μένο χάρτη, παροχής 450 κυβ. μέτρων ανά ώρα η κάθε 
μία, διαμέτρου σωλήνωσης 14", οι οποίες υπάγονται στην 
ομάδα των 29 γεωτρήσεων που ανόρυξε το Υπουργείο Γε- 
ωργίας και είναι ενταγμένες στο έργο « Αρδευση Πεδιά¬ 
δας Κατερίνης από υπόγεια νερά» για την αντιμετώπιση 
των έντονων υδρευτικών αναγκών της πόλης Κατερίνης 
με τους παρακάτω όρους: 

α. να αποδεσμευτούν οι παραπάνω, γεωτρήσεις από το 
Δήμο Κατερίνης και να επαναπαραχωρηθούν στο Ελλη¬ 


νικό Δημόσιο χωρίς άλλες διοικητικές διαδικασίες όταν γί¬ 
νει η κατακύρωση του αποτελέσματος του σχετικού δια¬ 
γωνισμού κατασκευής του έργου « Αρδευση πεδιάδας Κα¬ 
τερίνης από υπόγεια νερά» ή να αντικατασταθούν αμέσως 
μόλις ζητηθεί και με δαπάνη του Δήμου Κατερίνης με ισά¬ 
ριθμες της ίδιας παροχής γεωτρήσεις, οι οποίες θα ανορυ- 
χθούν στην ίδια περιοχή και σε θέσεις που θα υποδειχθούν 
από την αρμόδια Υπηρεσία (ΥΕΒ). 

β. Το Ελληνικό Δημόσιο δε θα έχει καμιά υποχρέωση για 
τυχόν αποζημίωση επί των οιωνδήποτε εγκαταστάσεων 
(κτιριακών, ηλεκτρομηχανολογικών κ.λπ.) οι οποίες θα 
απομακρυνθούν ή θα εγκαταλειφθούν κατά το χρόνο απο- 
δεύσμευσης και επαναπαραχώρησης των γεωτρήσεων 
από το Δήμο Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Φεβρουάριου 1993 

Ο Νομάρχης 
ΞΕΝ. ΣΤΕΡΓΙΑΔΗΣ 

